L 229/56
DA
Den Europæiske Unions Tidende
18.9.2023
(5)
Initiativet har til formål at styrke det teknologiske og industrielle grundlags konkurrenceevne og modstands­ dygtighed for så vidt angår halvledere og samtidig styrke innovationskapaciteten i sit økosystem for halvledere i hele Unionen, mindske afhængigheden af et begrænset antal virksomheder og geografiske områder i tredjelande samt styrke sin kapacitet til at udforme og producere, emballere, genbruge og genanvende avancerede halvledere.
Initiativet bør støtte disse mål ved at bygge bro over kløften mellem Unionens avancerede forsknings- og innovationskapacitet og den bæredygtige industrielle udnyttelse heraf.
Initiativet bør fremme kapacitetsopbygning med henblik på at muliggøre produktion og systemintegration af næste generation af halvlederteknologier og bør styrke samarbejdet mellem centrale aktører i hele Unionen, styrke Unionens forsynings- og værdikæder for halvledere, imødekomme centrale industrisektorer og skabe nye markeder.
(6)
Initiativets operationelle mål, der er omhandlet i artikel 4, stk.
2, litra a)-d), i forordning (EU) 2023/1781 (»operationelt mål 1-4«), bør gennemføres ved hjælp af aktioner, der bør bygge på den stærke vidensbase, der er erhvervet gennem fællesforetagendet ECSEL, der er oprettet ved Rådets forordning (EU) nr.
561/2014 (7), og som blev erstattet med fællesforetagendet for centrale digitale teknologier.
Fællesforetagendet for centrale digitale teknologier bør omdøbes til fællesforetagendet for mikrochips og bør have til opgave at yde finansiel støtte gennem ethvert instrument eller enhver procedure, som er fastsat i Horisont Europa eller DEP, til aktioner, der finansieres under initiativet.
Der bør i hele fællesforetagendet for mikrochips' levetid afsættes op til 2,875 mia.
EUR til initiativet.
Af dette beløb bør 1,450 mia.
EUR anvendes til kapacitetsopbygningsaktiviteter i forbindelse med operationelt mål 1-4, og 1,425 mia.
EUR bør anvendes til forsknings- og innovationsaktiviteter i forbindelse med operationel målsætning 1-4.
Desuden bør der afsættes 1,3 mia.
EUR til forsknings- og innovationsaktiviteter, der ikke er omfattet af initiativet.
(7)
De aktiviteter, der finansieres af fællesforetagendet for mikrochips, bør være omfattet af et enkelt arbejdsprogram, som bør vedtages af bestyrelsen for fællesforetagendet for mikrochips, der er oprettet i overensstemmelse med artikel 14, stk.
1, i forordning (EU) 2021/2085 (»bestyrelsen«).
Arbejdsprogrammet bør omfatte to specifikke dele.
Den første specifikke del bør indeholde en underafdeling om kapacitetsopbygningsaktiviteter med henblik på operationelt mål 1-4 og en underafdeling om forsknings- og innovationsaktiviteter i forbindelse med operationelt mål 1-4.
Den anden specifikke del bør være dedikeret til forsknings- og innovationsaktiviteter, der ikke er omfattet af initiativet.
(8)
Alle forsknings- og innovationsaktiviteter, herunder dem, der vedrører initiativet, bør finansieres gennem Horisont Europa for at gennemføre den strategiske forsknings- og innovationsdagsorden som defineret i artikel 2, nr.
12), i forordning (EU) 2021/2085.
Den underafdeling, der er dedikeret til kapacitetsopbygningsaktiviteter, bør finansieres gennem DEP.
(9)
Arbejdsprogrammet bør omfatte betingelserne for adgang til offentligt finansieret infrastruktur såsom pilot- og prøvningsfaciliteter og kompetencecentrene, sikre åbenhed for en bred vifte af brugere og give adgang på et gennemsigtigt og ikkediskriminerende grundlag og på markedsvilkår, eller baseret på omkostningerne plus en rimelig margen, for store virksomheder og samtidig omfatte præferenceadgang eller nedsatte priser til små og mellemstore virksomheder (»SMV'er«) og akademiske institutter.
(10)
Inden arbejdsprogrammet udarbejdes, bør repræsentantskabet for de offentlige myndigheder skitsere de specifikke dele og relevante underafdelinger, herunder de tilhørende udgiftsoverslag, under hensyntagen til de private medlemmers rådgivning for at sikre den industrielle relevans af aktiviteterne i arbejdsprogrammet og, hvor det er relevant, Det Europæiske Halvlederråds rådgivning samt input fra andre relevante interessenter.
Med henblik herpå bør repræsentantskabet for de offentlige myndigheder kun omfatte Kommissionen og medlemsstaterne.
Derefter bør den administrerende direktør for fællesforetagendet for mikrochips på grundlag af denne skitse og den strategiske forsknings- og innovationsdagsorden udarbejde arbejdsprogrammet for både de specifikke dele og relevante underafdelinger og de modsvarende udgiftsoverslag.
(7) Rådets forordning (EU) nr.
561/2014 af 6. maj 2014 om oprettelse af fællesforetagendet ECSEL (EUT L 169 af 7.6.2014, s. 152).